recursal/SuperWikiNEXT-32B huggingface dataset:
**IFRS 5: Dlhodobý majetok držaný na predaj a ukončené činnosti** (v úvodnom zozname Nariadenia ES 1725/2003 omylom preložené ako "Viazané aktíva držané na predaj a prerušené operácie") je jeden z Medzinárodných štandardov finančného vykazovania. Nahradil Medzinárodný účtovný štandard IAS 35 – Ukončované činnosti. Uplatňuje sa od 1. januára 2005.

Cieľom tohto štandardu je stanovenie: 

* ako sa má účtovať dlhodobý majetok, ktorý spoločnosť drží s cieľom predať
* prezentácia a zverejňovanie ukončených činností.

Dlhodobý majetok na predaj
--------------------------

Spoločnosť klasifikuje dlhodobý majetok ako majetok na predaj v tom prípade, ak ekonomický benefit z tohto majetku nebude vyplývať z jeho používania, ale z jeho predaja. V takom prípade sa tento majetok prestane odpisovať a zároveň ho spoločnosť prestane používať. Oceňuje sa buď účtovnou zostatkovou hodnotou alebo trhovou hodnotou zníženou o náklady na predaj, podľa toho, ktorá cena je nižšia.

Aby sa dlhodobý majetok mohol klasifikovať ako majetok na predaj, musí byť splnených niekoľko podmienok:

* majetok musí byť k dispozícii k okamžitému predaju v jeho súčasnom stave,
* predaj musí byť veľmi pravdepodobný (manažment sa zaviaže majetok predať a existuje aktívny trh),
* predaj sa očakáva do 12 mesiacov, odkedy sa klasifikuje ako "na predaj",
* neočakáva sa, že plán predaja sa zruší alebo významne zmení.

Aktíva na predaj sa v Súvahe vykazujú osobitne ako obežné aktíva.

Ukončené činnosti
-----------------

Ukončená činnosť je komponent účtovnej jednotky, ktorý sa buď vyradil, alebo sa preklasifikoval ako majetok držaný na predaj a zároveň:

* predstavuje oddelené odvetvie podniku alebo geografickej oblasti podnikania,
* tvorí súčasť jediného koordinovaného plánu vyradenia oddeleného a dôležitého odvetvia podniku alebo geografickej oblasti podnikania,
* alebo ide o dcérsku spoločnosť, ktorá bola kúpená výlučne s cieľom predať ju.

Externé odkazy
--------------

* Nariadenie 1725/2003 v platnom znení v júni 2007, slovenská verzia; obsahuje ako Prílohu IFRS
* Archivované 2007-10-28 na Wayback Machine
* Štandard na stránkach spoločnosti Deloitte (v angličtine)
Katedrála sv. Michala
**Katedrála svätého Michala** v rumunskom meste Alba Iulia je katedrálny chrám rímskokatolíckej arcidiecézy Alba Iulia.

Dejiny
------

Katedrála patrí medzi najstaršie rímskokatolícke chrámy na území rumunského Sedmohradska. Postavená bola v 11. storočí, počas začiatkov uhorského štátu a christianizácie starých Maďarov na mieste staršieho kresťanského chrámu zo 7. storočia. V roku 1242 ju zničili mongolské vojská Batu-chána, ktoré plienili Uhorsko v rokoch 1241 až 1242.

V roku 1277 bola dokončená rekonštrukcia chrámu. Chrám prežíval svoj rozkvet v 15. storočí, keď ho rozšíril uhorský veľmož Ján Huňady, ktorý je v chráme aj pochovaný. V roku 1439 katedrálu vážne poškodili turecké vojská počas vpádu do Uhorska. Katedrála sa stala centrom rímskeho katolicizmu v Sedmohradsku aj počas tureckej okupácie a šírenia reformačného hnutia, ktoré podporovali sedmohradské kniežatá. V roku 1601 bol opäť poškodený vpádom rumunských vojsk a neskôr ho opäť poškodili Turci. V súčasnosti je duchovným centrom rímskokatolíckych veriacich maďarskej, nemeckej i rumunskej národnosti.

Architektúra
------------

Katedrála bola postavená v románskom architektonickom štýle. Neskôr k nej počas vlády Jána Huňadyho pribudli gotické prvky. Ide o najdlhšiu katedrálu na území Rumunska, má dĺžku až 89,16 metrov. Katedrálna veža dosahuje výšku 19 metrov.

Galéria
-------

* Hrobka Jána HunyadihoHrobka Jána Hunyadiho
* Interiér katedrályInteriér katedrály
* VežaVeža
* PohľadPohľad

Externé odkazy
--------------

* Gömbpanoráma képek a gyulafehérvári érseki székesegyházról Archivované 2011-01-04 na Wayback Machine
* Entz Géza: Katedrála v meste Alba Iulia
* Gyulafehérvár az érseki székhely Archivované 2007-05-12 na Wayback Machine
Katedrála svätého Mikuláša v Kyjeve
**Katedrála svätého Mikuláša** (rus. Николаевский костёл, Дом органной и камерной музыки, ukr. Костел Святого Миколая, Будинок органної та камерної музики) je rímskokatolícka katedrála pre veriacich katolíkov západného obradu v hlavnom meste Ukrajiny Kyjev.

História
--------

V Kyjeve žila poľská rímskokatolícka komunita od čias, keď Kyjev patril Poľskému kráľovstvu. Zostala tam žiť aj po pripojení mesta k Ruskému impériu. Postupne k nej pribudli aj rímski katolíci nemeckej a inej národnosti. Katedrála svätého Mikuláša sa budovala v rokoch 1899 až 1909 v neogotickom architektonickom štýle podľa plánov architektov S. V. Volonského, V. Gorodeckého a E. Saly. Budovala sa podľa vzoru stredovekých gotických katedrál zo západnej Európy (Nemecko, Francúzsko). Je výnimkou v mori sakrálnej východnej (pravoslávnej a gréckokatolíckej) architektúry. Pôsobí ako ostrov západného kresťanstva vo východnom kresťanskom svete. Po nástupe komunistov k moci bola katedrála rímskokatolíckej cirkvi odobratá. Veľké škody utrpela počas druhej svetovej vojny v roku 1943 (oslobodzovacie boje). Od roku 1978 sa v rekonštruovanom chráme konali organové koncerty.

### Súčasnosť

Po roku 1990 sa rímskokatolícka cirkev usiluje o vrátenie katedrály do jej rúk. Od roku 1992 sa v chráme konajú pravidelné bohoslužby v ukrajinskom, ruskom a poľskom jazyku. 25. júna 2001 navštívil katedrálu pápež Ján Pavol II. počas svojej štátnej návštevy Ukrajiny.

Iné projekty
------------

Commons
* Spolupracuj na Commons Commons ponúka multimediálne súbory na tému **Katedrála svätého Mikuláša (rímskokatolícka) v Kyjeve**

Externé odkazy
--------------

* Официальный сайт Дома органной и камерной музыки
* Официальный сайт прихода костёла Св. Николая (укр.)
* Костёл Святого Николая (укр.)

Súradnice: 50°25′37″S 30°31′04″V﻿ / ﻿50,42685°S 30,51764°V﻿ / 50.42685; 30.51764
Norma **ISO 15924** z roku 2004 s názvom *Kódy reprezentujúce názvy písiem* (angl. Codes for the representation of names of scripts) kodifikuje názvy písiem v angličtine a francúzštine a priraďuje im štvorpísmenový a súčasne trojciferný kód, ktorý je vhodný na použitie v terminológii, lexikografii, bibliografii, lingvistike a podobne.

Zahrnuje hieroglyfické a klinové písma, abecedné písma, alfasylabické písma, slabičné písma, ideografické písma a nerozlúštené písma.

Kódy písiem
-----------

### Číselné kódy

Trojciferné číselné kódy sú usporiadané podľa typológie a príbuznosti jednotlivých systémov zápisu. Kódy zahrnujú aj varianty písma, ktoré môžu mať natoľko rozdielne grafémy, že sa dajú považovať za samostatné písmo. Jednotlivé kódy sú usporiadané do skupín nasledovne:

| Kódová skupina | Názov skupiny | Príklady písiem |
| --- | --- | --- |
| `000–099` | Hieroglyfické a klinové písma | egyptské hieroglyfické písmo, mayské hieroglyfické písmo, ugaritské klinové písmo |
| `100–199` | Abecedné písma písané sprava doľava | arabské písmo, hebrejské písmo, fenické písmo, tifinag, semitské spoluhláskové písma |
| `200–299` | Abecedné písma písané zľava doprava | latinské písmo, cyrilské písmo, grécke písmo, bopomofo, hangul |
| `300–399` | Alfasylabické písma | indické alfasylabické písma |
| `400–499` | Slabičné písma | lineárne písmo A, lineárne písmo B, hiragana, katakana, etiópske písmo, čerokézske písmo |
| `500–599` | Ideografické písma | kandži, Braillovo písmo |
| `600–699` | Nerozlúštené písma | rongorongo, harappské písmo |
| `700–799` | Stenografia a iné notácie |  |
| `800–899` | (nepriradené) |  |
| `900–999` | Súkromné použitie, aliasy, zvláštne kódy |  |

### Abecedné kódy

Abecedné kódy sú založené na pôvodnom názve písma v jazyku, v ktorom sa písmo zvyčajne používa. Tento názov je transliterovaný alebo transkribovaný do latinského písma. 

Prvé písmeno kódu je veľké, ostatné tri písmená sú malé, čo umožní rozlíšiť kódy pre písmo od kódov pre jazyk a štát. Kódy môžu byť v rozsahu `Aaaa`–`Zzzz`. Takýto systém umožňuje definovať jazyk aj písmo textu napríklad v kóde HTML:

```
<META HTTP-EQUIV="Content-Language" CONTENT="ru">
<META NAME="Content-Script" CONTENT="Cyrl">
```

Prvé tri písmená kódu pre písmo sú podľa možnosti totožné s trojpísmenovým kódom názvu jazyka podľa normy ISO 639, v ktorom sa písmo najčastejšie používa alebo používal, takže napríklad kód ISO 15924 pre latinské písmo (`Latn`) má prvé tri písmená totožné s kódom ISO 639 pre latinský jazyk (`lat`).

Príklady
--------

| Číselný kód | Abecedný kód | Názov písma |
| --- | --- | --- |
| `070` | `Egyd` | egyptské démotické písmo |
| `160` | `Arab` | arabské písmo |
| `220` | `Cyrl` | cyrilské písmo |
| `352` | `Thai` | thajské písmo |

Externé odkazy
--------------

* ISO 15924:2004 (en)
* Information and documentation — Codes for the representation of names of scripts (en, fr)
* Codes for the representation of names of scripts (en, fr)
Katedrála svätého Petra
**Katedrála svätého Petra** (tal. *Basilica Cattedrale di San Pietro Apostolo*) je katedrála a hlavný kostol vo Frascati, v Taliansku.

Bola založená v roku 1598, jej architektom bol Ottaviano Nonni, známejší ako Mascherino. Po dvadsiatich rokoch, 29. júla 1610 tu bola slúžená prvá omša. V roku 1696 Giovanni Fontana začal prácu na novej fasáde, ktorá bola dokončená v roku 1700.

Zvonice, po oboch stranách priečelia, boli pristavené neskôr. Kostol má pôdorys gréckeho kríža, a uchováva drevený krucifix z 11. storočia z Tuscula, *Madonnu* od Domenichino, reliéf od Ferrucciho (1612) zobrazujúci Ježiša odovzdávajúceho kľúče sv. Petrovi, a zo 14. storočia *Madonu s dieťaťom* v kaplnke Gonfalone, ktorú reštauroval Domenichino.

Interiér katedrály bol zničený bombardovaním 8. septembra 1943, a tak sa dnes javí holým, okrem malej kaplnky napravo. Obnova fasády bola dokončená roku 2002.

V hlavnej lodi, na vnútornej strane priečelia, je náhrobok Karola Stuarta z bieleho mramoru. Keď tu v roku 1788 zomrel, jeho brat, vojvoda z Yorku a biskup vo Frascati, Henry Benedict Stuart, mu vystrojil v meste pohreb. Telo bolo neskôr prevezené do baziliky sv. Petra.

Iné projekty
------------

Commons
* Spolupracuj na Commons Commons ponúka multimediálne súbory na tému **Katedrála svätého Petra (Frascati)**

Externé odkazy
--------------

* Oficiálna stránka Archivované 2010-04-15 na Wayback Machine

Zdroj
-----

*Tento článok je čiastočný alebo úplný preklad článku Katedrála svatého Petra (Frascati) na českej Wikipédii.*
**Hry malých bridžových federácií** je bridžové podujatie organizované EBL, na ktorom sa zúčastňujú reprezentácie malých európskych bridžových zväzov s počtom členov menším než 500, poprípade štátov, ktoré majú vyšší počet členov, ale počet obyvateľov je nízky. Niekedy sa toto podujatie nazýva aj **Malé majstrovstvá Európy**. Limity na počet členov, či počet obyvateľov sa neberú veľmi striktne, v roku 2011 sa napríklad zúčastnilo družstvo Česka, ktorá v oboch smeroch limity prekračuje, na druhej strane sa v roku 2011 podujatia nezúčastnil Island. Názov podujatia je zatiaľ rozkolísaný, vyskytujú sa názvy:

* Hry malých bridžových organizácií
* Hry malých bridžových zväzov

poprípade príbúda prívlastok *európskych*.

V roku 2013 sa konali Hry malých bridžových federácií v Košiciach v rámci projektu Hlavného európskeho mesta kultúry. Organizátorom podujatia boli: Slovenský bridžový zväz, Košický bridžový klub a EBL. Vyhralo družstvo Česka. Slovensko skončilo na 6 mieste. Hier sa zúčastnilo 12 štátov.

V roku 2010 sa HMBO konali v Slovinsku a družstvo Slovenska prekvapujúco zvíťazilo. Možno to považovať za zatiaľ najväčší medzinárodný bridžový úspech Slovenska.

Prvé Hry malých bridžových organizácií sa uskutočnili v Monte Carle 7. - 9.11.2007. Zúčastnilo sa 16 družstiev, medzi nimi i Slovensko. 

Zvíťazilo Bulharsko pred Litvou. Slovensko obsadilo 10. miesto.

Slovensko bolo zastúpené družstvom Bratislava, ktoré skončilo v 1. lige na treťom mieste.

Externé odkazy
--------------

* Hry malých bridžových federácií 2013, Košice
* Oficiálna stránka podujatia, 2007 Archivované 2008-05-09 na Wayback Machine
* Postrehy Paľa Mokráňa z podujatia
**Jurij Jurijovič Muška** (ukr. Юрій Мушка, \* 8. september 1964, Berehovo) je ukrajinský diplomat. V rokoch 2017 až 2022 pôsobil ako veľvyslanec Ukrajiny na Slovensku. Pôsobil tiež ako veľvyslanec v Maďarsku a Kórejskej republike.

Diplomatické pôsobenie
----------------------

Na Ministerstve zahraničných veci Ukrajiny pôsobí od júla 1991.

V rokoch 1993 až 1997 pôsobil na veľvyslanectve v Maďarsku. V rokoch 1997 až 2000 bol radcom a vedúcim oddelenia krajín Strednej a Východnej Európy a Ameriky na Ministerstve zahraničných vecí. V rokoch 2000 až 2003 opäť pracoval na veľvyslanectve v Maďarsku a predstaviteľom Ukrajiny v Dunajskej komisii. V roku 2003 sa stal veľvyslancom v Maďarsku, v tejto funkcii pôsobil do roku 2006. Vtedy sa stal veľvyslancom Ukrajiny v Kórejskej republike. V Soule pôsobil do roku 2008. Následne do roku 2010 pôsobil ako veľvyslanec s osobitným určením. V rokoch 2010 až 2014 bol opäť veľvyslancom Ukrajiny v Maďarsku a znovu zároveň predstaviteľom Ukrajiny v Dunajskej komisii. V rokoch 2014 až 2016 bol riaditeľ Druhého európskeho odboru, Ministerstvo zahraničných vecí Ukrajiny.

### Veľvyslanec na Slovensku

Ako veľvyslanec na Slovensku pôsobí od januára 2017. Svoje poverovacie listiny odovzdal 8. februára 2017.

15. februára 2022, tesne pred ruskou inváziou na Ukrajinu. Veľvyslanec vyhlásil, že Ukrajina nemá správy o vpáde Ruska, avšak poukázal na ekonomické straty, ktoré tieto správy Ukrajine spôsobujú. V príhovore tiež povedal, že „Ukrajina spravila svoj výber, dala si to do ústavy a chce byť aj členom Európskej únie a NATO. Lebo nemáme na výber. Naša neutrálnosť nám nič v roku 2014 nepomohla. Rusko neuznáva hranice Ukrajiny."

24. júna 2022 prezident Zelenskyj Mušku odvolal z postu veľvyslanca. Bližšie dôvody neudal. Agentúra Ukrinform však spomenula, že Zelenskyj avizoval, že odvolá veľvyslancov, ktorí „si neefektívne plnia svoje povinnosti".

V októbri 2022 Zelenskyj menoval Muškovho nástupcu, Myroslava Myronovyča Kastrana. Premiér Eduard Heger s Muškom rokoval ešte v októbri 2022.

Referencie
----------

1. 1 2 3   *Yurii Mushka* [online]. Veľvyslanectvо Ukrajiny v Slovenskej republike, [cit. 2022-02-24]. Dostupné online. Archivované 2022-02-24 z originálu.
2. ↑   *Prezidentka Slovenskej republiky | Vymenovania a odvolania* [online]. Bratislava: Kancelária prezidenta SR, [cit. 2022-02-24]. Dostupné online.
3. ↑  SLIZ, Martin. Ukrajinský veľvyslanec v Národnej rade: Nemáme signály, že Rusi nás zajtra napadnú. *Aktuality.sk* (Bratislava: Ringier Axel Springer Slovakia), 2022-02-15. Dostupné online [cit. 2022-02-24].
4. ↑  TASR. Zelenskyj odvolal veľvyslanca na Slovensku. *teraz.sk* (Bratislava: TASR), 2022-06-25. Dostupné online [cit. 2022-06-25].
5. ↑  TASR. Zelenskyj posiela na Slovensko nového veľvyslanca, vymenoval bývalého konzula v USA. *Aktuality.sk* (Bratislava: Ringier Axel Springer Slovakia), 2022-10-19. Dostupné online [cit. 2022-10-21].

Externé odkazy
--------------

* Profil na stránke veľvyslanectva Archivované 2022-02-24 na Wayback Machine
**Zlatá lopta 1976** bol 21. ročník ankety francúzskeho časopisu *France Football* o najlepšieho futbalistu Európy v roku 1976. Druhý krát v histórii ankety zvíťazil Franz Beckenbauer. V ankete sa výrazne presadili reprezentanti Československa, ktorí v tomto roku získali titul majstrov Európy. V prvej desiatke sa umiestnili traja, český brankár Ivo Viktor na „bronzovom" stupienku, kapitán európskych šampiónov Anton Ondruš obsadil šiestu priečku  a Marián Masný bol na delenom 9. až 11. mieste.  Ďalší člen zlatého tímu Jaroslav Pollák sa umiestnil na 15. až 18. mieste. 

V ankete hlasovali redaktori z 23 európskych krajín. Iva Viktora označili za najlepšieho futbalistu starého kontinentu novinári z Československa, Bulharska, Portugalska a Fínska. Marián Masný bol druhý na hlasovacom lístku nórskeho *Radia Oslo*, Jaroslav Pollák druhý v hlasovaní rumunského *Sportulu* a Antona Ondruša zaradil na tretie miesto rakúsky *United Press*.

Výsledky ankety
---------------

| Poradie | Meno | Klub | Body |
| --- | --- | --- | --- |
| 1. | Nemecko Franz Beckenbauer | Nemecko Bayern Mníchov | 91 |
| 2. | Holandsko Rob Rensenbrink | Belgicko RSC Anderlecht | 75 |
| 3. | Česko-Slovensko Ivo Viktor | Česko-Slovensko Dukla Praha | 52 |
| 4. | Anglicko Kevin Keegan | Anglicko FC Liverpool | 32 |
| 5. | Francúzsko Michel Platini | Francúzsko AS Nancy | 19 |
| 6. | Česko-Slovensko **Anton Ondruš** | Česko-Slovensko Slovan Bratislava | 15 |
| 7. - 8. | Holandsko Johan Cruyff | Španielsko FC Barcelona | 12 |
| 7. - 8. | Juhoslávia Ivan Ćurković | Francúzsko AS Saint-Étienne | 12 |
| 9. - 11. | Nemecko Rainer Bonhof | Nemecko Borussia Mönchengladbach | 9 |
| 9. - 11. | Česko-Slovensko **Marián Masný** | Česko-Slovensko Slovan Bratislava | 9 |
| 9. - 11. | Nemecko Gerd Müller | Nemecko Bayern Mníchov | 9 |

Poznámka: zvýraznení sú slovenskí futbalisti

Referencie
----------

1. ↑   *Beckenbauer chcel všetko. Posťažoval sa Ondrušovi* [online]. futbal.pravda.sk, 3. 12. 2009. Dostupné online.
2. ↑   *Futbalista s darom od Boha. Legendárny Marián Masný oslavuje jubileum* [online]. futbal.spravy.sk, 13. 8. 2020. Dostupné online. Archivované 2020-09-29 z originálu.

Pramene
-------

* Týždenník TIP, ročník IX. č. 3/1977

Externé odkazy
--------------

* Ballon d'Or 1976 na rsssf.com
**Polymér** je látka pozostávajúca z monomérov. Polyméry vznikajú polymerizáciou, polykondenzáciou alebo polyadíciou.

Niekedy sa za polyméry označovali výhradne  makromolekulové látky zložené z molekúl so všeobecným vzorcom Xn (kde X značí štruktúrnu jednotku, ktorá sa v molekule n-krát opakuje). Dnes sa bežne hovorí o polyméroch tiež pri bielkovinách (proteínoch) a nukleových kyselinách, pretože ich molekuly obsahujú veľký počet vzájomne si podobných, na sebe napojených štruktúrnych jednotiek.

Typickým príkladom jednoduchého polyméru je polyetylén, ktorého vzorec je H―(CH2)n―H alebo H―(CH2―CH2)n―H (druhý zo vzorcov používame vtedy, keď chceme zdôrazniť vznik tejto zlúčeniny polymeráciou eténu (etylénu).

Iným príkladom uhľovodíkového polyméru môže byť polybutadién (najstarší umelý kaučuk) H―(CH2―CH═CH―CH2)n―H, resp. polybutadién ukončený hydroxylovou skupinou HO―(CH2―CH═CH―CH2)n―OH, jeho reťazce sú miesto vodíkového atómu zakončené hydroxylovou skupinou.

Príkladom zložitejšieho polyméru môže byť polyvinylchlorid (PVC) H―(CH2―CHCl)n―H. 

Polyméry, uvedené v predchádzajúcich príkladoch, majú priame, nerozvetvené reťazce. Jednoduchým príkladom polyméru s rozvetveným reťazcom je prírodný kaučuk, ktorého monomérnou jednotkou je uhľovodík izoprén.

Polymérne látky nemusia vytvárať len lineárne reťazce. Medzi jednotlivými reťazcami monomérnych jednotiek môžu vznikať vzájomné chemické väzby, vytvárajúce plošnú alebo aj priestorovú štruktúru molekúl polymérov.

Polyméry môžu tiež vznikať zo zmesi dvoch alebo viac monomérov. Vtedy hovoríme o kopolymerácii a vzniknutú látku označujeme ako kopolymér. Vzniknuté molekuly sa môžu vyznačovať pravidelným alebo nepravidelným striedaním monomérnych jednotiek. V tomto zmysle môžeme aj bielkoviny (proteíny) a nukleové kyseliny považovať za kopolyméry.


|  |  |
| --- | --- |
| Portal | Chemický portál |
Olympijské zlatoOlympijské zlato

**Iwona Podkościelná** (poľ. Iwona Podkościelna; \* 1. jún 1988, Bychawa) je poľská cyklistka. Na Letných paralympijských hrách 2016 v Riu získala zlatú medailu.

Životopis
---------

Podkościelná má slabý zrak. Vyštudovala špeciálnu pedagogiku. V októbri 2016 ju prezident Poľska, vyznamenal Zlatým krížom za zásluhy (Złoty Krzyź Zasługi) pri propagácii Poľska.

Športová činnosť
----------------

Od roku 2010 je jej pilotka Alexsandra Teclawová, svoje prvé úspechy získali v roku 2013 kedy vyhrali svetový šampionát v para cyklistike. V rokoch 2011 až 2017 bola majsterkou Poľska v tandemoch.

### Paralympijské hry

Letných paralympijských hrách 2016 v Riu získala zlatú medailu v cestných pretekoch kategórie B. Jej pilotkou bola Alexsandra Teclawová.

Referencie
----------

1. 1 2   *Iwona Podkościelna* [online]. kronikasportu.lublin.eu, 2019-09-06, [cit. 2023-04-06]. Dostupné online.
2. ↑   *„Jedna jest mózgiem, druga silnikiem". Złoty polski tandem, czyli Iwona i Ola* [online]. paralympic.org.pl, 2016-09-18, [cit. 2023-04-06]. Dostupné online.
3. ↑   *Odznaczenia państwowe dla Olimpijczyków* [online]. prezydent.pl, 2016-10-05, [cit. 2023-04-06]. Dostupné online. [nefunkčný odkaz]
4. 1 2   *Iwona Podkoscielna* [online]. paralympic.org, [cit. 2023-04-06]. Dostupné online.

Externé odkazy
--------------

* Profil na stránke Medzinárodného paralympijského výboru
Súradnice: 54° 42′ 23″ s.š. 20° 30′ 42″ v.d.

Pohľad na katedrálu v Kaliningrade
Hrob Immanuela Kanta v priestoroch katedrály
**Kráľovecká katedrála** (rus. Кафедральный собор Кёнигсберга; nem. Königsberger Dom) patrí k symbolom mesta Kaliningrad, ktorý poukazuje na jeho nemeckú minulosť.

História
--------

Mesto Kráľovec (Königsberg) bolo založené českým kráľom Přemyslom Otakarom II. na území, ktoré ovládol Rád nemeckých rytierov a toto územie spravoval až do obdobia reformácie. Stavba katedrály sa začala v roku 1333 a dokončená bola v roku 1380. Vybudovaná bola podľa plánov neznámeho architekta v gotickom architektonickom štýle (tzv. baltská gotika). Rímskokatolíckou katedrálou bola do roku 1525. Odvtedy sa stalo katedrálou evanjelickej cirkvi a. v. Tento stav trval až do roku 1945. Po leteckých náletoch na vtedy nemecký Kráľovec a mohutných útokoch Červenej armády v roku 1945 bolo mesto aj s katedrálou zničené. Nemecké evanjelické obyvateľstvo utieklo alebo bolo odsunuté. Na jeho miesto prišli Rusi, Ukrajinci a iní obyvatelia vtedajšieho Sovietskeho zväzu. Sovietska moc nemala záujem na obnove chrámu, ktorý podľa vtedajšej historiografie symbolizoval pruský militarizmus, ba dokonca nemecký nacizmus. Stavba nebola úplne zlikvidovaná iba kvôli Immanuelovi Kantovi a jeho hrobu. Rekonštrukčné práce prebehali veľmi pomaly a v roku 1960 stavba získala status kultúrnej pamiatky republikového významu.

Súčasnosť
---------

Intenzívnejšie rekonštrukčné práce sa začali po roku 1992. Chrám má naďalej štatút múzea, ale konajú sa v ňom bohoslužby rôznych konfesií (katolíci, evanjelici a. v. pravoslávni). Konajú sa v ňom aj koncerty klasickej a náboženskej hudby. V roku 1996 sa uskutočnila rekonštrukcia hrobu filozofa Immanuela Kanta (rodáka z mesta).

Iné projekty
------------

Commons
* Spolupracuj na Commons Commons ponúka multimediálne súbory na tému **Kráľovecká katedrála**

Externé odkazy
--------------

* oficiálna stránka «Katedrálny chrám»
* Игорь Одинцов, «Возрождение собора». Статья с официального сайта Калининграда.
* Балдур Кёстер, «Могила Канта у Собора»
**Ien Angová** (\* 17. jún 1954, Surabaja, Indonézia) je austrálska etnografka a profesorka, riaditeľka Inštitútu pre kultúrny výskum (Institute of Cultural Resears) na University of Western Sydney (Austrália). Je tiež členkou Austrálskej akadémie humanitných vied (Australian Academy of the Humanities) a profesorkou Kultúrnych štúdií na University of Western Sydney. 

Je významnou odborníčkou v oblasti kultúrnych štúdií so zameraním na médiá a kultúrny konzum, na štúdium publika, politiku identít, nacionalizmus a globalizáciu, migráciu a etnicitu. V súčasnosti sa zameriava na konceptuálny vývoj disciplíny kultúrnych štúdií ako odboru, ktorý študuje kultúrnu ako celok.

Bibliografia (výber)
--------------------

* *Watching Dallas (1985)*
* *Desperately Seeking the Audience (1991)*
* *Living Room Wars (1996)*
* *On Not Speaking Chinese (2001)*

Externé odkazy
--------------

* 

Autoritné údaje: * BnF: 122922925
* GND: 121136566
* ISNI: 0000 0001 0905 6308
* LCCN: n83073157
* NK ČR: xx0232615
* ORCID: 0000-0002-4877-0026
* VIAF: 59147609
* WorldCat: lccn-n83073157
Areál Kráľovskej spoločnosti, 6–9 Carlton House Terrace, Londýn 
**Kráľovská spoločnosť** (*Royal Society for the Improvement of Natural Knowledge*) je britská učená spoločnosť, čiže akadémia pre podporu vied, založená v roku 1660 v Londýne. Medzi 12 zakladateľmi boli aj Robert Boyle a Christopher Wren, v roku 1662 ju potvrdil kráľ Karol II. a britská kráľovná je aj dnes jej patrónkou. Noví členovia sú volení doterajšími členmi doživotne a väčšina z nich sú občania Britského spoločenstva. Členovia spoločnosti si píšu za meno skratku FRS.

Heslom Kráľovskej spoločnosti je „*Nullius in verba*...", čo je citát latinského básnika Horatia, ktorý napísal, že „Na ničie slova nebude prisahať".

Činnosti
--------

Kráľovská spoločnosť je financovaná britskou vládou a slúži ako akadémia vied Spojeného kráľovstva. Jej činnosť sa sústreďuje do týchto oblastí:

1. Poskytuje granty a štipendiá
2. Vydáva množstvo časopisov a kníh
3. Poskytuje expertízu pre britskú vládu a ďalšie inštitúcie
4. Stará sa o popularizáciu vied
5. Udeľuje množstvo cien a medailí

Slávni členovia
---------------

### Briti

* Max Born
* Richard Dawkins
* Michael Faraday
* Stephen Hawking
* Winston Churchill
* John Locke
* James Clerk Maxwell
* Isaac Newton
* Michael Polanyi
* Karl Raimund Popper
* Bertrand Russell
* Ernest Rutherford
* William Thomson

### Zahraniční členovia

* Paul Ehrlich
* Albert Einstein
* Paul Erdős
* Richard Feynman
* Sigmund Freud
* Otto Hahn
* François Jacob
* Leopold Kronecker
* Albert Michelson
* J. R. Oppenheimer
* Wolfgang Pauli
* André Weil
* Steven Weinberg

Iné projekty
------------

Commons
* Spolupracuj na Commons Commons ponúka multimediálne súbory na tému **Kráľovská spoločnosť**

Externé odkazy
--------------

* The Royal Society website
	+ RS zoznam členov
* The Royal Society publikácie
	+ Digital Journal Archive
* The Royal Society of London (stručné dejiny)

Zdroj
-----

*Tento článok je čiastočný alebo úplný preklad článku Královská společnost na českej Wikipédii.*
**Ignacio Anaya García**, prezývaný **Nacho**, (\* 15. august 1895, Acuña, Coahuila - † 1975, Piedras Negras, Coahuila) bol tvorca typického mexického jedla nachos, ktoré mu rýchlo získalo slávu vďaka bezprostrednému úspechu a popularite na celom svete.

Osobný život
------------

García sa narodil v obci Acuña v mexickom štáte Coahuila. V osemnástich rokoch sa presťahoval do coahuilského hraničného mesta Piedras Negras na rieke Rio Grande, kde vynašiel jeho známe jedlo, nachos. Tu sa zosobášil a žil so svojou manželkou, Maríou Antonietou Salinasovou, s ktorou mal deväť detí - päť chlapcov a štyri dievčatá. V roku 1960 si založil vlastnú reštauráciu nazvanú "El Nacho". García zomrel v roku 1975. V roku 2007 ho in memoriam ocenila univerzita Universidad Tecnológica del Norte de Coahuila.

Zrod nachos
-----------

Všetko sa udialo v meste Piedra Negras v roku 1943. Existuje niekoľko verzií o vzniku nachos. Tá najčastejšie prezentovaná hovorí o tom, že v meste bola okolo 21. októbra 1943 na výlete skupina manželiek amerických vojakov. Tie si chceli dať občerstvenie v reštaurácii, kde vtedy García, prezývaný Nacho (z jeho mena Ignacio) pracoval ako vedúci kuchyne. Nevie sa, či už bolo pred záverečnou a v reštaurácii už neboli suroviny alebo naopak či bolo príliš ráno a tovar ešte nedorazil (keďže deň predtým bolo zavreté). Keď musel Nacho narýchlo pre ženy pripraviť pokrm, použil to, čo v kuchyni našiel - tortilly, ktoré najprv nakrájal na trojuholníčky a opražil, potom posypal syrom a nakrájanými papričkami. Prekvapivo, zákazníčkam narýchlo pripravené jedlo veľmi chutilo. Keď sa kuchára pýtali, ako sa to volá, povedal "Nacho's Special", teda Nachova špecialita, z čoho sa už odvodil názov nachos, ktorý sa v nasledujúcich desaťročiach rozšíril po texasko-mexickej hranici a neskôr aj ďalej do sveta.

Referencie
----------

1. 1 2  JIMÉNEZ, José Luis. *Honran a don Ignacio Anaya en universidad* [online]. Zócaló, 1.11.2008, [cit. 2019-08-15]. Dostupné online. (po španielsky; kastílsky)
2. ↑  HARAM, Karen. *The History of the Nacho* [online].. Dostupné online.
3. ↑  REDACCIÓN. *La verdadera historia del Nacho, creación de Piedras Negras, Coahuila* [online]. Vanguardia, 10.7.2017, [cit. 2017-09-24]. Dostupné online. (po španielsky; kastílsky)

Externé odkazy
--------------

* Ignacio Anaya García: tvorca nachos (*po španielsky)*
**Ignacio Coronel Villarreal** (\* 1. február 1954, Canelas, Mexiko – † 29. júl 2010, Guadalajara), prezývaný **Nacho Coronel** bol jedným z najvplyvnejších mexických obchodníkov s drogami. Patril medzi popredných členov kartelu Sinaloa v Mexiku

Ignacio Coronel bol zodpovedný za pašovanie kokaínu prostredníctvom rybárskych lodí z Kolumbie do Mexika a do amerických štátov Texas a Arizona. Oblasť jeho vplyvu a drogových operácií zasahovala celé Spojené štáty, Mexiko a niekoľko ďalších krajín Európy, Strednej a Južnej Ameriky. V Mexiku bol známy ako *King of Crystal* pre jeho dominanciu vo výrobe metamfetamínu a v obchodovaní s ľuďmi. 

Vlády Spojených štátov a Mexika mali na Coronela vydané zatykače, pričom vláda Spojených štátov štátu ponúkala odmenu vo výške až 5 miliónov dolárov za informácie vedúce k jeho dolapeniu.

Bol zabitý 29. júla 2010 v Guadalajare, pri prestrelke s mexickou armádou.

Referencie
----------

1. ↑   Zastrelili popredného člena mexického drogového kartelu Sinaloa
2. ↑   Narcotics Rewards Program: Ignacio Coronel-Villareal (po anglicky)
3. ↑   (po španielsky)
4. ↑   Officials: Mexican drug lord killed in raid (po anglicky)
5. ↑   Archivované 2011-06-21 na Wayback Machine Top drug lord Ignacio Coronel killed in shootout with Mexican army (po anglicky)

Zdroj
-----

*Tento článok je čiastočný alebo úplný preklad článku Ignacio Coronel Villarreal na anglickej Wikipédii.*
**Izraelská akadémia prírodných a humanitných vied** (hebr. האקדמיה הלאומית הישראלית למדעים‎, angl. *Israel Academy of sciences and Humanities*) je akadémia vied v Izraeli so sídlom v Jeruzaleme, zriadená v roku 1961. Medzi jej ciele patrí napríklad posilnenie kontaktov medzi vedcami prírodných a humanitných vied, kultivovanie a podpora akademického a vedeckého úsilia, poskytovanie rád vláde vo veci výskumných projektov národného významu a zabezpečovanie reprezentácie Izraela v medzinárodných inštitúciách a konferenciách. Tvorí ju približne 100 popredných izraelských akademikov a sídli vedľa rezidencie izraelského prezidenta na námestí Alberta Einsteina. Od roku 2010 je prezidentkou akadémie profesorka Rut Arnonová.

Akadémia začala a financuje niekoľko výskumných projektov. V oblasti prírodných vied ide napríklad o regionálny výskum v rámci geológie a fauny a flóry krajiny Izrael. Sprostredkováva tiež účasť izraelských vedcov v medzinárodných výskumných projektoch (napr. pri Európskej organizácii pre jadrový výskum alebo pri Európskom centre pre synchotrónové žiarenie). V humanitnej oblasti financuje štúdium hebrejskej Biblie a Talmudu, židovských dejín, filozofie, umenia, ale aj hebrejského jazyka, prózy a poézie.

Prezidenti
----------

Počas existencie Izraelskej akadémia prírodných a humanitných vied sa v jej čele na poste prezidenta akadémie vystriedala rada vedcov. Boli nimi:

| Meno | Funkčné obdobie |
| --- | --- |
| Prof. Martin Buber | 1960 – 1962 |
| Prof. Aharon Kacir | 1962 – 1968 |
| Prof. Geršom Scholem | 1968 – 1974 |
| Prof. Arje Dvorecki | 1974 – 1980 |
| Prof. Efrajim Urbach | 1980 – 1986 |
| Prof. Jošua Jortner | 1986 – 1995 |
| Prof. Ja'akov Ziv | 1996 – 2004 |
| Prof. Menachem Ja'ari | 2004 – 2010 |
| Prof. Rut Arnonová | 2010 – súčasnosť |

Referencie
----------

1. 1 2   *About the Israeli Academy* [online]. Izraelská akadémia prírodných a humanitných vied, [cit. 2011-08-07]. Dostupné online. (anglicky)
2. ↑   *Israel Academy of Sciences and Humanities* [online]. International Stem Cell Forum, [cit. 2011-08-07]. Dostupné online. (anglicky)
3. 1 2   *Israel Academy of Sciences and Humanities* [online]. Ministerstvo zahraničných vecí Štátu Izrael, 1999-05-24. Dostupné online. (anglicky)
4. 1 2   *Council* [online]. Izraelská akadémia prírodných a humanitných vied, [cit. 2011-08-14]. Dostupné online. (anglicky)

* *Tento článok je čiastočný alebo úplný preklad článku Izraelská akademie věd a klasického vzdělávání na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Izraelská akadémia prírodných a humanitných vied**

Externé odkazy
--------------

* Oficiálne internetové stránky
Kaštieľ v Plášťovciach
**Kaštieľ v Plášťovciach** je kaštieľ v obci Plášťovce neďaleko mesta Šahy v okrese Levice, v Nitrianskom kraji na Slovensku.

Kaštieľ neďaleko kostola postavil generál Ferenc Palásthy na začiatku 18. storočia. V tej dobe sa tu konalo župné zhromaždenie.

Celková rozloha vrátane budovy, dvora, záhrady a parku bola 5,5 - 6 hektárov. Bol postavený v barokovom štýle, no v 19. stor. ho zrekonštruovali v klasicistickom štýle.

Na jeho čelnej strane je jasne viditeľný erb rodu Palásthyovcov, umiestnený v strede trojuholníkového výklenku.

Interiér budovy bol zrekonštruovaný koncom 20. storočia a od roku 2000 ju využíva cirkevná škola. 
Vonkajšia rekonštrukcia kaštieľa bola realizovaná v roku 2005. Jeho okolitý areál slúži ako miesto pre obecné hody a kultúrne podujatia.

Kaštieľ po rekonštrukcii v r. 2010

Pozri aj
--------

* Zoznam kaštieľov na Slovensku

Iné projekty
------------

Commons
* Spolupracuj na Commons Commons ponúka multimediálne súbory na tému **Kaštieľ v Plášťovciach**

Externé odkazy
--------------

* Amatérsky 3D model kaštieľa Archivované 2014-05-04 na Wayback Machine

Súradnice: 48°09′39″S 18°58′36″V﻿ / ﻿48,160807°S 18,976629°V﻿ / 48.160807; 18.976629
**Kchjuri** (큐리 - kchjuri, anglický prepis: *K'yuri, Qri, Q-ri*; rodné meno: **I Či-hjon/Či-hjon Iová** ( 이지현 - I Či-hjon, anglický prepis: *Yi Chi-hyŏn* alebo *Lee Ji-hyun*; \* 12. december 1986) je juhokórejská speváčka, herečka a členka K-popovej skupiny Tchiara (T-ara).

Biografia
---------

Študovala na strednej škole Džujob. Potom navštevovala Univerzitu Mjongdži, odbor divadlo a vizuálne umenie, rovnaký odbor ako jej skupinová kolegyňa Čon Po-ram (Jeon Boram). Pred speváckym debutom bola modelka.

Hudobná kariéra
---------------

### 2009 - súčasnosť: Tchiara

*Bližšie informácie v hlavnom článku: Tchiara*
Kchjuri bola posledná z 3 nových členov pridaných do skupiny potom, ako 2 pôvodné členky opustili skupinu v polovici roku 2009. Neskôr zaznelo v TvN *Taxi Show*, že bola predstavená riaditeľovi spoločnosti Core Contents Media jej pôvodnou agentúrou.

Herecká kariéra
---------------

V septembri 2009 debutovala v dráme *Sondok jowang* (선덕여왕).

V roku 2010 hrala cameo úlohu spolu s ostatnými členkami skupiny Tchiara v dráme *Kongbuui sin*. Následne dostala hlavnú úlohu v dráme, ktorej názov v anglickom preklade znie *Southern Trader Kim Chul Soo's Update*. Kchjuri a Pak So-jon dostali aj cameo úlohy v dráme "Čaiontchu" (자이언트). 

Takisto spolu s Ham Un-čong boli v roku 2011 obsadené do úloh v dráme *Kunčchogo-wang* (od 47. časti).

Filmografia
-----------

### Televízna dráma

| Rok | Názov | Úloha | TV Stanica |
| --- | --- | --- | --- |
| 2009 | *Sondok jowang* | mladá Mo | MBC |
| 2010 | *Kongbuui sin* | cameo | KBS |
| 2010 | *Southern Trader Kim Chul Soo's Updates* | Kjong I | KBS |
| 2010 | *Čaiontchu* | cameo | SBS |
| 2011 | *Kunčchogo-wang* | Princezná | KBS |

Referencie
----------

1. ↑  (po kórejsky) ‘티아라’ 여섯 멤버들을 소개할게요. Donga. 7. august 2009.
2. ↑  (po kórejsky) 티아라 은정·큐리, '근초고왕' 대본연습 사진공개. Starnews. 12. apríl 2011.

Externé odkazy
--------------

* Oficiálny twitter
* QRI Kingdom - fanstránka Archivované 2013-02-15 na Wayback Machine
**Kunsthistorisches Museum** (-nem. skrátene *KHM*) alebo **Umeleckohistorické múzeum** je umelecké múzeum vo Viedni. Patrí k najvýznamnejším múzeám v Európe.

Dejiny
------

Podnet na vybudovanie inštitúcie dal cisár František Jozef I. V rámci sanácie mestských hradieb Viedne vznikala na ich mieste v 2. polovici 19. storočia výstavná okružná trieda (nem. *Ringstraße*) a budova Umeleckohistorického múzea s protiľahlým Prírodopisným múzeom (*Naturhistorisches Museum Wien*) mali vytvárať jednotný komplex v rámci rozšíreného cisárskeho paláca (Hofburg). Návrhom bol poverený v tom čase už renomovaný nemecký architekt Gottfried Semper, asistoval mu Karl von Hasenauer. Stavba prebiehala v rokoch 1872 – 1891. Obe múzea, od ktorých priameho prepojenia s cisárskym palácom sa nakoniec upustilo, boli slávnostne otvorené 17. októbra 1891.

Budovy boli postavané v novorenesančnom štýle inšpirovanom talianskou renesanciou. Budova je obdĺžnikového tvaru a má dĺžku 60 metrov. Fasáda bola zhotovená z pieskovca. Interiér budovy je veľmi dekoratívny, vykladaný mramorom, zdobený štukom, zlatom a dekoratívnou maľbou interiérov.

Referencie
----------

1. ↑  derstandard.at - Neue Direktorin Ferino hat umgehängt, aufgerufen am 28. Jänner 2011

Iné projekty
------------

Commons
* Spolupracuj na Commons Commons ponúka multimediálne súbory na tému **Kunsthistorisches Museum**

Externé odkazy
--------------

* Oficiálna stránka umelecko historického múzea vo Viedni Archivované 2009-09-30 na Wayback Machine

Zdroj
-----

*Tento článok je čiastočný alebo úplný preklad článku Kunsthistorisches Museum na nemeckej Wikipédii.*

Súradnice: 48° 12′ 13.18″ s.š. 16° 21′ 40.96″ v.d.
**Humenské spevácke trio** je slovenské spevácke trio, ktoré v roku 1971, v tom čase ako duo, založii Ivan Mihalič a Mikuláš Horňák. Okrem hudby súčasťou vystúpenia tria bolo humorné hovorené slovo (v podaní Mikuláša Horňáka).
Hudobno-spoločenskú hodnotu v rámci folkloristickej scény severo-východného Slovenska obohatili o invenciu - ako prvá mužská spevácka formácia sa rozhodli spievať trojhlasne. Vedúci skupiny, Ivan Mihalič, upravil pre trio počas jeho histórie takmer 200 piesní. Repertoár tria tvoria predovšetkým rusínske, východoslovenské a ukrajinské piesne, ale tiež poľské, ruské, české, moravské a juhoslovanské.
V roku 1980 do formácie vstupuje spevák Mikuláš Petrašovský, ktorým sa trio na poli rusínskej (v tom čase rusínsko-ukrajinskej) piesne etablovalo ako ešelón ľudovej piesne severo-východného Slovenska, ktoré postupne vystupovalo a región i Česko-Slovensko prezentovalo za hranicami krajiny. Potvrdilo to aj významné ocenenie: v roku 1989 sa Humenské spevácke trio stalo laureátom 17. ročníka ústrednej celoslovenskej prehliadky ľudových piesní Makovická struna.

Prvá zostava 1971-1980:

* Ivan Mihalič – spev, akordeón
* Mikuláš Horňák – spev

Druhá zostava 1980-1991:

* Ivan Mihalič – spev, akordeón
* Mikuláš Horňák – spev, humorné slovo
* Mikuláš Petrašovský – spev, sólo

Tretia zostava 1991-1996:

* Ivan Mihalič – spev, akordeón
* Mikuláš Petrašovský – spev, sólo
* Michal Sijka – spev

Súčasná zostava 1998-dnes:

* Ivan Mihalič – spev, akordeón
* Michal Sijka – spev,
* Jozef Ovšianik – spev, sólo

Diskografia
-----------

* *Zabavme sa ľudenkove* (1990)
* *Keby ja mal frajiročku*
* *Ej, každa žena dobra*
* *Mav ja raz divčinoňku*

Referencie
----------

1. ↑  V humenskom triu, časopis Imidž 6. 5. 2008
2. ↑   Potešili svojich priaznivcov

Ref:

Externé odkazy
--------------

* "Humenské trio čaruje - denník Korzár"
* "V Humenskom triu - časopis Imidž"
* "Humenské trio v Redute - týždenník Podvihorlatské noviny"
* - Humenské spevácke trio - 10 rokov "
**Kuora žltookrajová** (*Cuora flavomarginata*) je korytnačka z čeľade Bataguridae. Patrí medzi sladkovodné korytnačky a jej meno, *C. flavomarginata*, súvisí so schopnosťou posunúť plastrón na okraj karapaxu, čo je umožnené väzmi, ktoré spájajú karapax a plastrón.

Opis
----

Má vysoko klenutý pancier. Karapax a plastrón má tmavo hnedej farby, okrem krémovo žltého pruhu na stavovcovom kýle. Okraj plastrónu je ľahko svetlejšie pigmentovaný kvôli okrajovým štítkom. Končatiny majú hnedú farbu. Horná časť hlavy je svetlo zelená, po stranách hlavy je žltá široká linka začínajúca za okom. Pokožka na hlave a medzi končatinami má svetlejšiu ružovú farbu. Na predných končatinách majú päť pazúrov, na zadných štyri.

Rozlíšiť samca od samice je obťažné. Samce majú väčší chvost, ktorý má takmer trojuholníkový tvar.

Potrava
-------

Patrí medzi všežravce. Živí sa dážďovkami, slimákmi, drobnými rybkami, ale aj ovocím a zeleninou. Listovú zeleninu ignoruje. V júni sú jej hlavnou korisťou bezstavovce, larvy a slimáky.

Reprodukcia
-----------

Tento druh sa krížil s *Mauremys japonica* v zajatí, a s *Geoemyda japonica* v zajatí i vo voľnej prírode.

Výskyt
------

Nachádza sa v strednej Číne (Chu-nan, Che-nan, An-chuej, Chu-pej, Čchung-čching, východnej S’-čchuan, Če-ťiang a provincii Ťiang-su) spravidla po odvodnení rieky Jang-c’-ťiang. Žije tiež v Taiwane a v Japonsku, konkrétne na ostrovoch Rjúkju, Ishigaki a Iriomote.

Referencie
----------

1. ↑  CONNOR, Michael J, Vickie Wheeler *The Chinese Box Turtle* [online]. 1998, [cit. 2006-06-11]. Dostupné online.
2. ↑  Buskirk, James R.; Parham, James F. & Feldman, Chris R. (2005): On the hybridisation between two distantly related Asian turtles (Testudines: *Sacalia* × *Mauremys*). *Salamandra* 41: 21-26. PDF fulltext[nefunkčný odkaz]
3. ↑  REPTILIA-Species:'Cuora\_SP\_flavomarginata'. EMBL Reptile Database.

* *Tento článok je čiastočný alebo úplný preklad článku Želva lemovaná na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Kuora žltookrajová**
|  |  |
| --- | --- |
|  |  |
| Poloha a znak Kurowa |
| Krajina | Poľsko |
| Vojvodstvo | Lublinské |
| Rozloha | 11,33 km² |
| Počet obyvateľov | 2 804 (31.12.2007) |
| Hustota obyvateľstva | 248 obyv./km² |
| Medzinárodná telefónna predvolba | +48 |
| Telefónna predvolba (v Poľsku) | 81 |

**Kurów** je obec vo východnom Poľsku, v okrese Puławy Lublinského vojvodstva. Leží 30 km severozápadne od Lublinu na križovatke diaľkových ciest č. 12 a 17 a preteká ňou riečka Kurówka. Samotná obec Kurów má 2 800 obyvateľov, celá gmina 7 900 obyvateľov na ploche 101 km². V Kurówe sa v roku 1923 narodil bývalý poľský prezident Wojciech Jaruzelski.

Prvá zmienka o lokalite pochádza z 20. januára 1185 a nachádza sa v dokumente mazovského kniežaťa Leška. V rokoch 1442-1870 bol Kurów mesto (v období 1456-1465 bol sídlom kurovského okresu). Po treťom delení Poľska sa mesto ocitlo na území Západnej Haliče pod vládou Rakúska. Mestské práva obec stratila v rámci reštrikcií za účasť obyvateľov v januárovom povstaní v roku 1863.

Iné projekty
------------

Commons
* Spolupracuj na Commons Commons ponúka multimediálne súbory na tému **Kurów**

Externé odkazy
--------------

* Gmina Kurów (poľsky)
* Wiki o Kurově (poľsky)
Porovnanie planét Kepler-20e a Kepler-20f (umelcova predstava) spolu z planétami Venuša a Zem (skutočné fotografie).
**Kepler-20** je hviezda vzdialená 950 svetelných rokov od Zeme. Nachádza sa v súhvezdí Lýra a má planetárnu sústavu s 5 planétami. Zdanlivá magnitúda tejto hviezdy je 12,51 a preto sa nedá vidieť voľným okom. Na pozorovanie je potrebný teleskop s 15cm alebo väčšou clonou. Je o niečo menšia ako Slnko, približne s 94% slnečného polomeru a približne 91% hmotnosti Slnka. Efektívna teplota fotosféry tejto hviezdy je 5466 K, čo je o niečo menej ako má Slnko. Metalicita je približne podobná metalicite Slnka.

Planetárna sústava
------------------

20. decembra 2011 ohlásil Keplerov výskumný tím oznámil objav planetárnej sústavy, v ktorej sa nachádza 5 planét z ktorých sú 3 malé plynné obry a 2 terestriálne exoplanéty, pričom Kepler-20e je prvá známa exoplanéta, ktorá je menšia ako Zem a obieha hviezdu hlavnej postupnosti. Aj keď sú planéty Kepler-20e a Kepler-20f terestriálne, podmienky na nich nie sú podobné Zemi, pretože sú oveľa bližšie k svojej hviezde ako je Zem. Ostatné 3 planéty (Kepler-20b, Kepler-20c a Kepler-20d) majú obežnú dráhu rovnako blízko.

| Planéta | Hmotnosť | Veľká polos (AU) | Obežná doba (dni) | Excentricita | Polomer |
| --- | --- | --- | --- | --- | --- |
| Kepler-20b | 8,7 M⊕ | 0,04537 | 3,6961219 | <0,32 | 1,91 R⊕ |
| Kepler-20c | 16,1 M⊕ | 0,0930 | 10,854092 | <0,40 | 3,07 R⊕ |
| Kepler-20d | <20,1 M⊕ | 0.3453 | 77.61184 | <0,60 | 2,75 R⊕ |
| Kepler-20e | 0,39–1,67 M⊕ | 0.0630 | 6.098493 | <0,28 | 0.868 R⊕ |
| Kepler-20f | 0,66–3,04 M⊕ | 0.1370 | 19.57706 | <0.32 | 1.034 R⊕ |

Referencie
----------

1. 1 2  Kepler discovers first Earth-sized exoplanets Nature (po anglicky)
2. ↑  NASA Discovers First Earth-size Planets Beyond Our Solar System Archivované 2020-05-16 na Wayback Machine NASA (po anglicky)
3. ↑  Artist's Concept of Kepler-20e NASA (po anglicky)

|  |  |
| --- | --- |
| Portal | Astronomický portálHviezdny portál |
Súradnice: 30°26′23″S 130°13′10″V﻿ / ﻿30,43972°S 130,21944°V﻿ / 30.43972; 130.21944

**Kučinoerabu-džima** alebo **Kučinoerabudžima** je ostrov nepravidelného tvaru (4 × 10 km), nachádzajúci sa v severnej časti japonského súostrovia Rjúkju, asi 15 km západne od ostrova Jakušima. Východá časť ostrova je pokrytá skupinou stratovulkánov *Furu-take*, *Šin-take* a *Noike*, zoradených paralelne s Rjúkjuskou priekopou. Najvyšší z nich je Furu-take (657 m), ktorý je zároveň aj najvyšším bodom ostrova. Na severozápadnom okraji Furu-take sa nachádza Šin-take – jediné vulkanické centrum, aktívne v historickej dobe. Od roku 1840 bolo zaznamenaných niekoľko stredne silných freatických erupcií, najväčšia sa odohrala na jar v roku 1931.

Iné projekty
------------

Commons
* Spolupracuj na Commons Commons ponúka multimediálne súbory na tému **ostrov Kučinoerabu-džima**

Externé odkazy
--------------

* www.volcano.si.edu – ostrov Kučinoerabu-džima na Global Volcanism Program (po anglicky)
Súradnice: 31°46′50″S 35°3′40″V﻿ / ﻿31,78056°S 35,06111°V﻿ / 31.78056; 35.06111

Pamätník v lese Mučeníkov
**Jaar ha-kdošim** (hebr. יער הקדושים‎, dosl. *Les mučeníkov*) je izraelský les na predmestí Jeruzalema. Nachádza sa na západnom okraji eštaolského lesa blízko mošavu Bejt Meir. Bol založený ako pamätník obetiam holokaustu. Má sa tu vysadiť šesť miliónov stromov, ktoré majú symbolizovať šesť miliónov Židov vyhladených nacistami počas druhej svetovej vojny.

Referencie
----------

1. ↑   *Our History* [online]. Židovský národný fond, [cit. 2013-02-26]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Jaar ha-kdošim**

Externé odkazy
--------------

* Gems in Israel - Scroll of Fire (po anglicky)
* Virtual Tourist - Scroll of Fire (po anglicky)
* Forest of the Martyrs in the Bezalel Narkiss Index of Jewish Art at the Center for Jewish Art, Hebrew University of Jerusalem

Zdroj
-----

* *Tento článok je čiastočný alebo úplný preklad článku Les Mučedníků na českej Wikipédii.*